**Jegyzőkönyv**

**Készült**: Hencida Községi Önkormányzat Képviselőtestületének 2018. február 14-én megtartott üléséről.

**A képviselőtestületi ülés helye:** Hencidai Közös Önkormányzati Hivatal Tanácskozóterme

**Jelen vannak**: Jelenléti ív szerint

**Szémán László polgármester**: Tisztelettel köszöntöm a képviselőtestület tagjait, megállapítom, hogy a képviselőtestület határozatképes mivel a 7 fő képviselőtestületi tagból 6 fő megjelent. Ezennel a 2018. február 14-ei ülését megnyitom.

**Napirendi pontok**:

1. **Előterjesztés a Hencida Községi Önkormányzat 2018. évi költségvetési rendeletének megtárgyalására.**

Előadó: Szémán László polgármester

Előkészítésért felelős: dr. Barcsai Sándor aljegyző

1. **Különfélék**

Előadó: Szémán László polgármester

Előkészítésért felelős: dr. Barcsai Sándor aljegyző

A Képviselőtestület jelen lévő 6 tagjából 6 igen szavazattal, ellenszavazat és tartózkodás nélkül meghozta a következő határozatot:

**3/2018. (II.14.) számú határozat**

Hencida KözségÖnkormányzatának Képviselőtestülete a napirendi pontokra és azok előadóira tett javaslatot elfogadta.

**Felelős: Szémán László polgármester**

**Határidő: azonnal**

1. **napirendi pont**

**Kopányi László képviselő**: Az előterjesztésben szerepel 3millió önkormányzati támogatás. Mi okozza, hogy Szentpéterszeg meg tudja oldani? Annyival nagyobb az apparátus?

**dr. Barcsai Sándor aljegyző**: Annyi változott, hogy Ékes Pálné nyugdíjba vonul. A köztisztviselők illetményalapja10 éve nem változott, és az önkormányzati döntésen alapul a bérezés illetménytáblától való eltérése.

**Kopányi László képviselő**: Mennyi volt a dolgozók létszáma?

**dr. Barcsai Sándor aljegyző**: 31 fő.

**Kopányi László képviselő**: Pályázatokat csinálunk?

**Szémán László polgármester**: Pályáztunk, de nem voltunk rá érdemesek. Ráadásul lehet később bizonyos létszám alatt nem is lesz önkormányzat. Mivel a költségvetésünk elég jó volt, jó lenne, ha tudnánk a civil szervezeteinket magasabb összeggel támogatni. Javaslom az alapítványnak és a polgárőrségnek juttatott támogatás mértékét 250-250 ezer forinttal megemelni.

Szavazásra bocsájtom a költségvetési rendeletet. Aki a módosított költségvetési rendelettel egyetért, kézfeltartással jelezze.

Az előterjesztést és a rendelet tervezetet a jegyzőkönyv **1. számú melléklete** tartalmazza.

A képviselőtestület jelen lévő 6 tagja 6 igen szavazattal, ellenszavazat és tartózkodás nélkül megalkotta az alábbi rendeletet:

**HENCIDA KÖZSÉG ÖNKORMÁNYZATA**

**1/2018. (II. 14.) önkormányzati rendelet**

**az önkormányzat 2018. évi költségvetéséről**

Hencida Község Önkormányzata Képviselő-testülete az államháztartásról szóló 2011. évi CXCV. törvény 23.§-ban kapott felhatalmazás alapján az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva az önkormányzat 2018. évi költségvetéséről a következőket rendeli el:

**A rendelet hatálya**

**1. §**

(1) A rendelet hatálya a képviselő-testületre, annak bizottságaira, a polgármesteri hivatalra és az önkormányzat irányítása alá tartozó költségvetési szervekre (intézményekre) terjed ki.

**A költségvetés bevételei és kiadásai**

**2. §**

(1) A képviselő-testület az önkormányzat 2018. évi költségvetését:

|  |  |
| --- | --- |
| **392.107 e Ft** | **Költségvetési bevétellel** |
|  |  |
| **392.107 e Ft** | **Költségvetési kiadással** |
|  **0 Ft egyenleggel** |  |
|  |  |

állapítja meg.

(2) Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet *1.1. melléklete* alapján határozza meg a képviselő-testület.

(3) A bevételek és kiadások előirányzat-csoportok, kiemelt előirányzatok és azon belül kötelező feladatok szerinti bontásban az *1.2. melléklet* szerint állapítja meg.

(4) A működési és felhalmozási bevételek és kiadások előirányzatai mérlegszerű bemutatását önkormányzati szinten a *2.1. és a 2.2. melléklet* részletezi.

**A költségvetés részletezése**

**3. §**

A Képviselő-testület az önkormányzat 2018. évi költségvetését részletesen a következők szerint állapítja meg:

(1) Az Önkormányzat adósságot keletkeztető ügyletekből és kezességvállalásokból fennálló kötelezettségeit a *3.* *melléklet* részletezi.

(2) Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a *4. melléklet* tartalmazza.

(3) Az Önkormányzat 2018. évi adósságot keletkeztető fejlesztési céljait az *5.* *melléklet* részletezi.

(4) Az Önkormányzat költségvetésében szereplő beruházások kiadásainak beruházásonkénti részletezését a *6. melléklet* szerint határozza meg.

(5) Az önkormányzat költségvetésében szereplő felújítások kiadásait felújításonként a *7.* *melléklet* szerint részletezi.

(6) Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a *8. melléklet* szerint hagyja jóvá.

(7) A 2. § (1) bekezdésében megállapított bevételek és kiadások önkormányzati-, továbbá költségvetési szervenkénti megoszlását, és az éves (tervezett) létszám előirányzatot és a közfoglalkoztatottak létszámát költségvetési szervenként, feladatonként és azon belül kötelező feladatok, önként vállalt feladatok, államigazgatási feladatok szerinti bontásban a *9.1. és 9.1.1. mellékletek*, valamint a *9.3. és 9.3.1. mellékletek* szerint határozza meg.

**A költségvetés végrehajtásának szabályai**

**4. §**

 (1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

 (2) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

 (3) Amennyiben a költségvetési szerv harminc napon túli, lejárt esedékességű elismert tartozásállományának mértéke két egymást követő hónapban eléri az éves eredeti kiadási előirányzatának 10%-át vagy a százötven millió forintot, az irányító szerv a költségvetési szervhez önkormányzati biztost jelöl ki.

 (4) A költségvetési szerv vezetője e rendelet *10. mellékletében* foglalt adatlapon köteles a tartozásállományról adatot szolgáltatni. A költségvetési szerv az általa lejárt esedékességű elismert tartozásállomány tekintetében – nemleges adat esetén is – havonta a tárgyhó 25-i állapotnak megfelelően a tárgyhónapot követő hó 5-ig az önkormányzat jegyzője részére köteles adatszolgáltatást teljesíteni.

 (5) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

 (6) A finanszírozási bevételekkel és kiadásokkal kapcsolatos hatásköröket a Képviselő-testület gyakorolja.

**Az előirányzatok módosítása**

**5. §**

 (1) Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a képviselő-testület dönt.

(2) A képviselő-testület az Önkormányzat bevételeinek és kiadásainak módosítását és a kiadási kiemelt előirányzatok közötti átcsoportosítás jogát 1,5 millió Ft összeghatárig - mely esetenként az 500 eFt összeghatárt nem haladhatja meg – a polgármesterre átruházza. Egyéb esetekben a képviselő-testület a kiadási előirányzatok közötti átcsoportosítás jogát fenntartja magának.

 (3) Az (2) bekezdésben foglalt átcsoportosításról a polgármester negyedévente köteles beszámolni, a költségvetés módosítására egyidejűleg javaslatot tenni. Az átruházott hatáskörű előirányzat-módosítási jogkör 2018. december 31-ig gyakorolható.

 (4) A költségvetési szerv a költségvetése kiemelt előirányzatai és a kiemelt előirányzaton belüli rovatok között átcsoportosítást hajthat végre.

(5) A képviselő-testület a költségvetési rendelet 5. § (2) és (5) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a negyedévet követő hónap 25-ig (a döntése szerinti időpontokban), de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(6) A költségvetési szerv alaptevékenysége körében szellemi tevékenység szerződéssel, számla ellenében történő igénybevételére szolgáló kiadási előirányzat csak a személyi juttatások terhére növelhető.

(7) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a képviselő-testületet tájékoztatja.

 (8) A képviselő-testület által jóváhagyott kiemelt előirányzatokat valamennyi költségvetési szerv köteles betartani. Az előirányzat túllépés fegyelmi felelősséget von maga után.

**A gazdálkodás szabályai**

**6. §**

(1) A költségvetési szervek rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek.

(2) A költségvetési szervek az alapfeladatai ellátását szolgáló személyi juttatásokkal és az azokhoz kapcsolódó járulékok és egyéb közterhek előirányzataival minden esetben – egyéb előirányzatokkal képviselő-testületi határozattal elfogadott munkamegosztási megállapodásban foglaltaknak megfelelően – rendelkezik.

(3) Valamennyi költségvetési szerv vezetője köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembe vételével, illetve a szükséges módosításokat végrehajtani. A szabályozásbeli hiányosságért, a felelősség a mindenkori intézményvezetőt terheli.

(4) Az önkormányzat, valamint a költségvetési szervek az évközi előirányzat-módosításokról a jegyző által elrendelt formában kötelesek naprakész nyilvántartást vezetni.

**A költségvetés végrehajtásának ellenőrzése**

**7. §**

(1) Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az önkormányzat esetében a jegyző, az intézmények esetében az intézményvezető felelős.

(2) Az Önkormányzat a belső ellenőrzés kialakításáról vállalkozó útján gondoskodik. A megfelelő működtetésről és a függetlenség biztosításáról a jegyző köteles gondoskodni.

**Záró rendelkezések**

8. §

Ez a rendelet a kihirdetését követő napon lép hatályba.

|  |  |
| --- | --- |
|  |  |
| Szémán László polgármester |   Dr. Vámosi Margit. jegyző |
|  |  |

**Kihirdetési záradék:**

|  |  |
| --- | --- |
| Kihirdetés módja: Önkormányzati HivatalHirdetőtáblájára való kihelyezéssel |   |
| Dátum: 2018.02.14. |  **Dr. Vámosi Margit** név, aláírás jegyző |

1. **napirendi pont:**

**dr. Barcsai Sándor aljegyző**: Lakatosné Nagy Alexandra is meghívást kapott. Lejárt a 3 éves vezetői megbízatása. A képviselői testület megszavazza-e a további 3 évet?

**Kopányi László képviselő**: Miért nem pályáztatjuk meg?

**dr. Barcsai Sándor aljegyző**: Több alkalommal jelent meg óvodavezetői pályázat, nem jelentkezett senki. Most a konyha is az övé és iskolába is jár.

**Kopányi László képviselő**: Eléri az 50-et a gyerekek létszáma?

**Szémán László polgármester**: Nem.

**Kopányi László képviselő**: Nem tudom, Szentpéterszegen van-e 40 gyerek? Váncsod, Bojt. Ott is gondok vannak. Évekkel ezelőtt már mondták, hogy borzasztó állapotok lesznek.

**Szémán László polgármester**: Aki egyetért, hogy Lakatosné Nagy Alexandra kinevezését további 3 évvel, pályázat kiírása nélkül meghosszabbítsuk, kézfeltartással jelezze.

A képviselőtestület jelen lévő 6 tagja 6 igen szavazattal, ellenszavazat és tartózkodás nélkül meghozta a következő határozatot:

**4/2018. (II.14.) számú határozat**

Hencida KözségÖnkormányzatának Képviselőtestülete Lakatosné Nagy Alexandra óvodavezető megbízatását pályázat kiírása nélkül 3 évvel meghosszabbítja.

**Felelős: Szémán László polgármester**

**Határidő: azonnal**

**dr. Barcsai Sándor aljegyző:** A Hajdú-Bihar Megyei Kormányhivatal szakmai segítségnyújtás keretében javaslatot tett Hencida Község Önkormányzatának Szervezeti és Működési Szabályzatáról szóló 8/2016. (XII.07.) rendelete hatályon kívül helyezésére és egyben új rendelet megalkotására.

**Szémán László polgármester:** Javaslom az Önkormányzat 8/2016. (XII.07.) rendeletének hatályon kívül helyezését és Hencida Község Önkormányzatának Szervezeti és Működési Szabályzatáról szóló rendeletének megalkotását.

Aki egyetért, kérem, kézfeltartással jelezze.

Az előterjesztést, a szakmai segítségnyújtást és a rendelet tervezetet a jegyzőkönyv **2. számú melléklete** tartalmazza.

A képviselőtestület jelen lévő 6 tagja 6 igen szavazattal, ellenszavazat és tartózkodás nélkül megalkotta az alábbi rendeletet:

**HENCIDA KÖZSÉG ÖNKORMÁNYZATA**

 **2/2018. (II. 14.) önkormányzati rendelete**

 **Hencida Község Önkormányzatának**

**Szervezeti és Működési Szabályzatáról**

Hencida Község Önkormányzatának Képviselő-testülete Magyarország Alaptörvénye 32. cikk (2) bekezdésben meghatározott eredeti jogalkotói hatáskörében és Magyarország helyi önkormányzatairól szóló 2011. évi CLXXXIX. tv. 53. § (1) pontjában kapott felhatalmazás alapján az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

* 1. **Fejezet**

**ÁLTALÁNOS RENDELKEZÉSEK**

1. **§.**

 A képviselő-testület és szervei számára a jogszabályokban foglalt feladat- és hatásköri, szervezeti és működési előírásokat a jelen SZMSZ-ben foglaltak figyelembe vételével kell alkalmazni.

**2.§.**

1. Az önkormányzat hivatalos megnevezése: Hencida Község Önkormányzata.
2. Az önkormányzat székhelye: 4123 Hencida, Kossuth tér 1.
3. Az önkormányzati jogok gyakorlásával felruházott szervezet: Hencida Község Önkormányzatának Képviselőtestülete
4. Illetékességi területe: Hencida község közigazgatási területe.

**3. §.**

1. Az Önkormányzat jelképei: a címer, a zászló és a pecsét.
2. Az Önkormányzat jelképeit és azok használatának rendjét külön rendelet állapítja meg.

**4. §.**

Az önkormányzat hivatalos lappal nem rendelkezik, az önkormányzat közérdekű közleményeit a Közös Önkormányzati Hivatal hirdetőtáblájára kifüggesztve kell kihirdetni.

**5.§.**

Az Önkormányzat – feladatainak eredményes megoldása érdekében – együttműködik a szomszédos községek önkormányzataival, továbbá a kistérségi, megyei, regionális, önkormányzati, közigazgatási és fejlesztési intézményekkel. A koordináció keretében közvetlen cél a koncepciók, elképzelések kidolgozásában való közvetlen részvétel valamint azok egyeztetése a helyi elképzelésekkel.

A folyamatos és rendszeres kapcsolattartás a polgármester, illetve a jegyző feladata.

**6. §.**

Az Önkormányzat, valamint a Roma Nemzetiségi Önkormányzat Hencida között létrejött együttműködési megállapodás rögzíti az önkormányzati működési feltételek biztosításával kapcsolatos feladatok ellátásának, a költségvetés elkészítésének, jóváhagyásának eljárási rendjével és a költségvetési gazdálkodással, az információs és adatszolgáltatási, a beszámolási kötelezettség teljesítésével, valamint a nyilvántartási tevékenységgel, illetve a vagyonkezeléssel összefüggő szabályokat.

* 1. **Fejezet**

**AZ ÖNKORMÁNYZAT JOGÁLLÁSA, FELADAT ÉS HATÁSKÖRE**

**7.§.**

1. Az Önkormányzat jogi személy. Az önkormányzati feladat- és hatáskörök főszabályként a képviselő-testületet illetik meg, melyeket jelen rendeletben vagy más önkormányzati rendeletben megállapított szabályok szerint a polgármesterre, a bizottságaira, törvényben meghatározottak szerint társulására ruházhatja.
2. A Képviselőtestületet a polgármester képviseli.
3. A Képviselőtestület ellátja a jogszabályokban ráruházott és az önként vállalt feladatokat és hatásköröket. A Képviselőtestület által átruházott hatáskör tovább nem ruházható.

**8.§.**

1. Az önkormányzat a törvények által megállapított kötelező feladatait és hatáskörét:
	1. a képviselő-testület és szervei útján,
	2. az önkormányzat költségvetési szervei útján,
	3. természetes személy, jogi személy, vagy jogi személyiséggel nem rendelkező szervet (a továbbiakban: szervezet) útján, a szervezet és a képviselő-testület vagy annak valamely szerve között létrejött szerződés alapján látja el.

(2) Az Önkormányzat önként vállalt feladatai:

Az Önkormányzat a törvény szerint nem a kötelezően ellátandó feladatok közé tartozó önként vállalt feladatait a lakosság igényei és az önkormányzat anyagi lehetőségei függvényében határozza meg.

**9.§.**

Az Önkormányzat megbízatásának időtartamára vagy azt meghaladó időszakra gazdasági programot készít.

**10.§.**

A Képviselő-testület kizárólagos hatáskörébe tartozik:

a. a rendeletalkotás,

b. szervezetének kialakítása és működésének meghatározása, továbbá a törvény által hatáskörébe utalt választás, kinevezés, megbízás, illetve a választás, kinevezés megbízás alkalmával a személyi alapbér összegszerű meghatározása,

c. helyi népszavazás kiírása, az önkormányzati jelképek, kitüntetések é elismerő címek meghatározása, használatuk szabályozása, díszpolgári cím adományozása,

d. a gazdasági program, a hitelfelvétel , a kötvénykibocsátás, a kölcsönfelvétel vagy más adósságot keletkeztető kötelezettségvállalás, államháztartáson kívüli forrás átvétele, átadása, e. önkormányzati társulás létrehozása, megszüntetése, abból történő kiválás, a társulási megállapodás módosítása, társuláshoz, érdekképviseleti szervezethez való csatlakozás, abból történő kiválás,

f. megállapodás külföldi önkormányzattal való együttműködésről, nemzetközi önkormányzati szervezethez való csatlakozás, abból történő kiválás,

g. intézmény és önkormányzati vállalkozás alapítása, átszervezése, megszüntetése,

h. közterület elnevezése, köztéri szobor, műalkotás állítás,

i. eljárás kezdeményezése az Alkotmánybíróságnál,

j. a bíróságok népi ülnökeinek a megválasztása,

k. állásfoglalás intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti,

l. települési képviselő, polgármester méltatlansági és vagyonnyilatkozati eljárással kapcsolatos, továbbá összeférhetetlenségi ügyében való döntés

m. az önkormányzati képviselői megbízatás megszűnéséről való döntés, ha a képviselő egy éven át nem vesz részt a képviselő-testület ülésén,

n, a településfejlesztési eszközök és a településszerkezeti terv jóváhagyása,

o. területszervezési kezdeményezés

p) véleménynyilvánítás olyan ügyben, amelyben törvény az érdekelt önkormányzat álláspontjának a kikérését írja elő,

r.) helyi jelentőségű védett természeti terület védetté nyilvánítása,

s.) amit törvény a képviselő-testület át nem ruházható hatáskörébe utal.

**11.§.**

1. A képviselő-testület a hatáskör gyakorlás átruházásáról, illetőleg visszavonásáról annak felmerülésekor dönt.
2. A képviselő-testület az átruházott hatáskör gyakorlójának utasításokat adhat, illetőleg a gyakorló szervet beszámoltathatja.
3. A képviselő-testület által átruházott hatáskörök tovább nem ruházhatók.
4. Az átruházott hatáskör gyakorlója – az e kereten belül tett – intézkedéseiről, azok eredményeiről a soron következő ülésen beszámol.

**12.§.**

A képviselő-testület feladat- és hatáskörét érintő törvényi változásokról, az átruházhatóság törvényi feltételeiről a jegyző a képviselő-testületet a napirend előtt feladatok keretén belül tájékoztatja.

* 1. **Fejezet**

**Az ÖNKORMÁNYZAT SZERVEZETÉRE, MŰKÖDÉSÉRE**

**VONATKOZÓ SZABÁLYOK**

**13.§.**

1. A Képviselőtestület tagjainak száma: 7 fő. A képviselők névsorát az l. sz. függelék tartalmazza.
2. A polgármester tagja a Képviselőtestületnek, a testület határozatképessége, döntéshozatala, működése szempontjából települési képviselőnek tekinthető.

**14.§.**

**A Képviselőtestület ülései**

 A képviselőtestület alakuló, rendes és rendkívüli ülést tart.

**15.§.**

**Az alakuló ülés**

1. Az alakuló ülés részletes szabályait Magyarország helyi önkormányzatairól szóló 2011. évi CLXXXIX. tv. 43.§-a tartalmazza.
2. Az alakuló ülés minimális napirendje:
3. A választási bizottság tájékoztatója a választás eredményéről, megbízólevelek átadása.
4. Az önkormányzati képviselők és a polgármester eskütétele.
5. A polgármesteri program ismertetése.
6. A polgármester illetményének, tiszteletdíjának megállapítása,
7. SZMSZ módosítása, bizottságok megválasztása.
8. Alpolgármester választása titkos szavazással, eskütétele.
9. Az alpolgármester illetményének megállapítása.
10. Megbízás adása az SZMSZ felülvizsgálatára.
11. Egyebek.

**16.§.**

 ***Rendes ülés***

1. A Képviselőtestület szükség szerint, de évente legalább 6 ülés tart. Az ülések időpontját a Képviselőtestület az évenként elfogadandó munkatervben határozza meg.
2. A képviselőtestületi ülés meghívóját, illetve az egyes napirendi pontok előterjesztéseit a képviselőknek, a tanácskozási joggal meghívottaknak és a részvételi joggal jelenlévőknek, olyan időpontban kell megküldeni, hogy azok azt az ülés előtt 3 munkanappal megkapják. Ettől eltérni csak kivételesen és a polgármester előzetes engedélyével lehet.

**17. §.**

***Rendkívüli ülés***

1. A polgármester a Képviselő-testületet a munkatervtől eltérő időpontban is összehívhatja.
2. Halasztást nem tűrő, indokolt esetben a Képviselő-testület ülése formális meghívó nélkül, szóban vagy telefonon is összehívható a 15.§. (2) bekezdésében foglaltak figyelmen kívül hagyásával.
3. A polgármester rendkívüli ülést köteles összehívni

 a. a képviselők legalább egynegyedének indítványára,

 b. a Képviselő-testület bizottságának a napirendet is tartalmazó indítványára.

1. Amennyiben a polgármester a (3) bekezdés szerinti kötelezettségének l5 napon belül nem tesz eleget, az ülést a Hajdú-Bihar Megyei Kormányhivatal Vezetője hívja össze.
2. Az indítványt a polgármesternél írásban kell beterjeszteni. A polgármester az indítvány benyújtásától számított legkésőbb 8 napon belül köteles gondoskodni az ülés összehívásáról.
3. Rendkívüli ülés kitűzhető a rendes képviselő-testületi ülés időpontjára is.

**18.§.**

**Az ülés összehívása**

1. A Képviselőtestületet a polgármester hívja össze, akadályoztatása esetén az Őt helyettesítő alpolgármester gondoskodik a Képviselőtestület összehívásáról az Önkormányzat székhelyére.
2. A polgármesteri és az alpolgármesteri tisztség egyidejű betöltetlensége, illetőleg tartós akadályoztatásuk esetén a Képviselőtestület ülését a korelnök hívja össze.
3. A Képviselőtestület rendes ülésének időpontjáról, helyéről és napirendjéről a lakosságot a Közös Önkormányzati Hivatal hirdetőtáblájára történő kifüggesztéssel tájékoztatni kell.

**19.§.**

1. A Képviselőtestület ülésére meg kell hívni:
	1. a képviselőket,
	2. a jegyzőt,
	3. kisebbséget érintő napirend tárgyalásakor az Roma Nemzetiségi Önkormányzat Hencida Elnökét,
	4. akinek részvételét a polgármester szükségesnek tartja,
	5. akinek részvételét jogszabály kötelezővé teszi
	6. önkormányzati intézmények vezetőit,
	7. önkormányzati bizottságok tagjait,
	8. az adott témában érintett önszerveződő közösség képviselőjét.
2. A képviselőtestület ülésén a képviselők szavazati joggal vesznek részt, amely magában foglalja a tanácskozás jogát is.
3. A meghívottakat – a képviselőkön és a jegyzőn kívül – csak a részvételüket megalapozó napirendi ponthoz kapcsolódóan illeti meg a tanácskozás joga.

***Az ülések nyilvánossága***

**20.§.**

1. A Képviselőtestület ülése nyilvános.
2. A képviselő-testület

*a)* zárt ülést tart önkormányzati hatósági, összeférhetetlenségi, méltatlansági, kitüntetési ügy tárgyalásakor, fegyelmi büntetés kiszabása, valamint vagyonnyilatkozattal kapcsolatos eljárás esetén;

*b)* zárt ülést tart az érintett kérésére választás, kinevezés, felmentés, vezetői megbízás adása, annak visszavonása, fegyelmi eljárás megindítása és állásfoglalást igénylő személyi ügy tárgyalásakor.

1. A Képviselőtestület zárt ülést rendelhet el: a vagyonával való rendelkezés és az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás az önkormányzat vagy más érintett üzleti érdekét sértene.
2. Zárt ülésen a Képviselőtestület tagjai, a jegyző, az aljegyző, a jegyző által – a polgármester egyetértésével – kijelölt hivatali dolgozó, továbbá meghívás esetén az érintett és a szakértő vesz részt. Törvény előírhatja, mely esetben kötelező az érintett meghívása.
3. Zárt ülés megtartását a polgármester, bármely képviselő és a jegyző indítványozhatja.
4. Zárt ülés elrendeléséről a Képviselőtestület minősített többséggel határoz.
5. Zárt ülésről külön jegyzőkönyvet kell készíteni, melybe csak a képviselők, a tárgyban közvetlenül érintettek, hivatalos megbízottaik, a polgármester és a jegyző tekinthet be.

**21.§.**

1. A hallgatóság a nyilvános ülésen csak a részére kijelölt helyen foglalhat helyet.
2. Ha a hallgatósági az ülést zavarja, az elnök a rendzavarót, vagy ha annak személye nem állapítható meg, a teljes hallgatóságot az ülésről kiutasíthatja.
3. Azt, aki az ülés helyiségében az ülés tartama alatt jogosulatlanul tartózkodik, az elnök távozásra hívhatja fel, szükség esetén kiutasíthatja.
4. A hallgatóságból a témához hozzászólni kívánó részére a polgármester adja meg a szót.

**Az ülés elnöke és az elnök jogköre**

**22.§.**

1. A Képviselőtestületi ülés elnöke a polgármester.
2. A polgármester akadályoztatása esetén az alpolgármester, mindkettőjük akadályoztatása esetén a korelnök látja el az ülés elnökének teendőit.

**23.§.**

1. Az elnök a Képviselőtestület ülését
	* 1. összehívja, megnyitja, berekeszti, vezeti,
		2. megállapítja a határozatképességet, számbaveszi az igazoltan, igazolatlanul távollévőket,
		3. tájékoztatást ad a két ülés közötti eseményekről, beszámol a lejárt határidejű határozatok végrehajtásáról, felkéri a bizottság elnökét, hogy adjon tájékoztatást a bizottság átruházott hatáskörében tett intézkedéséről,
		4. előterjeszti a napirendi javaslatot, tájékoztatást ad a sürgősségi indítványokról,
		5. napirendi pontonként megnyitja, vezeti, illetőleg bezárja a vitát, szavazásra bocsátja a döntési javaslatokat, megállapítja a szavazás eredményét, kimondja a határozatot,
		6. a hosszúra nyúlt vita esetén indítványozza a hozzászólások időtartamának korlátozását vagy a vita lezárását,
		7. hozzászóláskor megadja, megtagadja, illetve megvonja a szót a jelenlévők bármelyike tekintetében,
		8. figyelmezteti a hozzászólót, ha mondanivalója eltér a tárgyalt témától, figyelemetetés eredménytelensége setén megvonja a szót, aminek következményeként az illető személy ugyanazon ügyben már nem szólalhat fel,
		9. tárgyalási szünetet rendelhet el, a tanácskozás folytatását akadályoztató körülmény felmerülésekor az ülést meghatározott időre félbeszakíthatja vagy berekeszti,
		10. biztosítja az ülés zavartalan rendjét, rendre utasíthatja azt, aki az ülésen méltatlan magatartást tanúsít.
2. A Képviselőtestület ülésének napirendjére a polgármester tesz javaslatot, melyről a Képviselőtestület vita nélkül határoz.
3. Az elnök vagy bármelyik képviselő javasolhatja a napirendi pont tárgyalásának elnapolását. Ha az elnapolással az előterjesztő egyetért, erről a képviselőtestület vita nélkül határoz és megállapítja a napirend tárgyalásának időpontját.

**24.§.**

**Előterjesztés, indítvány, sürgősségi indítvány**

1. A Képviselőtestület elnöke köteles az SZMSZ-ben meghatározott módon az ülés meghívó szerinti napirendjére felvenni az előterjesztéseket, és azokat az önálló indítványokat, melyeket írásban 1 nappal a testületi ülés előtt a képviselők eljuttatták a jegyzőhöz.
2. Előterjesztésnek minősül a munkatervbe felvett, továbbá a Képviselőtestület, a
 bizottság, a polgármester, a jegyző és a nemzetiségi önkormányzat által előzetesen
 javasolt
	1. rendeletalkotási javaslat,
	2. határozati javaslat,
	3. beszámoló,
	4. tájékoztató.
3. A bizottság által tárgyalt határozatot vagy rendelet-tervezetet a bizottsági véleménnyel
 együtt a képviselő-testület tagjai írásban kapják meg, ha a bizottság azt módosítva
 fogadta el és az írásban történő ismertetés mellett foglalt állást. Egyéb esetben a
 bizottsági vélemény szóban kerül ismertetésre a képviselő-testületi ülésen.
4. Testületi ülésre az előterjesztés írásban vagy szóban kerül benyújtásra. Halaszthatatlan esetben a polgármester engedélyezheti az írásban foglalt előterjesztésnek és határozati javaslatnak az ülésen történő kiosztását.

**25.§.**

1. A napirendre felvett ügyekkel össze nem függő önálló indítványt tehetnek a képviselők, melyet a polgármesternél kell az ülés napját megelőzően egy nappal írásban beterjeszteni.
2. A beterjesztésnek tartalmaznia kell az önálló indítványt előterjeszteni kívánó nevét, az indítvány szövetét és az előterjesztő sajátkezű aláírását. Az indítványnak döntéshozatalra alkalmasnak kell lennie.

**26.§.**

* + - 1. Sürgősségi indítványnak minősül minden olyan indítvány, mely az ülés meghívójában nem szerepel.
			2. A Képviselőtestület – a polgármester javaslatára- minősített többséggel soron kívül dönt az előterjesztés tárgyában.
			3. A sürgősségi indítványok benyújtásának feltételei:

a. A sürgősségi indítványt- a sürgősség tényének rövid indoklásával – legkésőbb az ülést megelőző nap l4 óráig írásban nyújtható be a polgármesternél. Sürgősségi indítványt nyújthat be: a polgármester, az alpolgármester, a bizottságok elnökei, a képviselők, a jegyző, a nemzetiségi önkormányzat testülete.

b. Ha a polgármester vagy valamely képviselő ellenzi az azonnali tárgyalást, akkor a sürgősség kérdését vitára kell bocsátani. A polgármester ismerteti az indítványt, majd alkalmat ad az indítványozónak a sürgősség tényének rövid indokolására.

c. Ha a Képviselőtestület nem ismeri el a sürgősséget, úgy meghatározza az indítvány napirendre tűzésének határidejét.

**27.§**

**A felvilágosítás kérés szabályai**

1. A képviselők az ülésen a polgármestertől az alpolgármestertől, a bizottság elnökétől, v a jegyzőtől a bizottság elnökétől önkormányzati ügyekben felvilágosítást kérhet,
amelyre az ülésen - vagy legkésőbb harminc napon belül írásban - érdemi választ kell adni.
2. Az ülésen a felvilágosítás kérésre adott válasz elfogadásáról először a felvilágosítást kérő képviselő nyilatkozik, és ha azt nem fogadja el, arról a képviselő-testület vita nélkül dönt. Amennyiben a testület a választ elutasítja, elrendeli a felvilágosítás kérés tárgyának a testület által a feladatra létrehozott bizottság általi részletes kivizsgálását, melyben a felvilágosítás kérő képviselő is részt vehet.

**A vita és a döntéshozatal módja**

**28.§.**

1. A napirendi pontok tárgyalását maximum 10-10 perces szóbeli kiegészítés előzheti meg. Ennek megtételére az előterjesztő és a tárgy szerinti bizottság elnöke jogosult.
2. A szóbeli kiegészítés nem ismételheti meg az írásbeli előterjesztést, ahhoz képes új információkat kell tartalmaznia.

**29. §.**

1. A napirendi ponttal kapcsolatban az előterjesztőhöz a képviselők és a meghívottak kérdést intézhetnek.
2. A kérdések elhangzása után a válaszadás, majd az (1) bekezdésben említett személyek hozzászólása következik. Ha ugyanaz a személy ugyanazon napirendi ponttal kapcsolatban másodszor is szólásra jelentkezik, az ülésvezető a második hozzászólásának idejét korlátozhatja.

**30. §.**

1. Ha a napirendi ponthoz több felszólaló nincs, az elnök a vitát bezárja.

1. A napirendi pont vitáját az előterjesztő foglalja össze, egyúttal reagál az elhangzott észrevételekre.

**Határozatképesség**

 **31. §.**

1. A Képviselőtestület akkor határozatképes, ha az ülésen a megválasztott települési képviselők több mint fele jelen van. / 4 fő képviselő/
2. A határozatképtelenséget a meghívóban feltüntetett kezdési időponttól számított l5 perc múlva meg lehet állapítani.
3. A határozatképtelenség miatt elmaradt testületi ülést 8 napon belül, ugyanazon napirendek megtárgyalására össze kell hívni.

**A szavazás rendje**

**32.§.**

1. A Képviselőtestület a napirendi pont vitájának lezárása után rendeletet alkot vagy határozatot hoz.
2. A szavazás előtt a jegyző törvényességi kérdésben észrevételt tehet.
3. Az ülés elnöke a napirendi pont során előterjesztett és a vitában elhangzott konkrét határozati javaslatokat egyenként bocsátja szavazásra.
4. Előbb a módosító indítványokról majd az előterjesztésben szereplő határozatokról, javaslatokról dönt a testület.

**Határozathozatal**

**33. §.**

1. Az egyszerű szótöbbséggel hozott határozathoz a jelenlévő képviselők több mint a felének igen szavazata szükséges.
2. Minősített többség szótöbbséget igénylő határozat meghozatalához a megválasztott képviselők több mint felének igen szavazata szükséges.
3. Minősített többség szükséges:
	1. rendeletalkotáshoz,
	2. a Képviselőtestület szervezetének kialakításához, működésének meghatározásához, továbbá törvény által hatáskörébe utalt választáshoz, vezetői megbízáshoz,
	3. önkormányzati társulás létrehozásához, megszüntetéséhez, abból történő kiváláshoz, a társulási megállapodás módosításához, társuláshoz, érdekképviseleti szervhez való csatlakozáshoz, abból történő kiváláshoz,
	4. külföldi önkormányzattal való együttműködési megállapodás megkötéséhez, nemzetközi önkormányzati szervhez való csatlakozáshoz, abból való kiváláshoz;
	5. intézményalapításhoz és megszüntetéshez, továbbá intézményi átszervezéshez,
	6. zárt ülés Mötv. 46.§. /2/ bekezdés c. pontja szerinti elrendeléshez,
	7. önkormányzati képviselő kizárásához,
	8. a Képviselőtestület Mötv. 55.§. /1/ bekezdés szerinti önfeloszlatásának kimondásához,
	9. összeférhetetlenség, valamint méltatlanság megállapításához
	10. sürgősségi indítvány elfogadásához,
	11. a hatáskörgyakorlás átruházása és visszavonása esetén,
	12. helyi közügy önálló felvállalásának megoldásához, illetőleg arról történő lemondásához,
	13. önkormányzat vagyonával, tulajdonával való rendelkezéshez
	14. kitüntetés, díszpolgári cím adományozásához
	15. képviselői megbízatás megszűnéséről való döntéshez
	16. törvényben, illetve önkormányzati rendeletben meghatározott esetekben.

**Kizárás a döntéshozatalból**

**34.§.**

1. A Képviselőtestület döntéshozatalából kizárható az, akit, vagy akinek a közeli hozzátartozóját /Mötv. 49.§. (3) bek./ az ügy személyesen érinti. Olyan döntéshozatali eljárás esetén, mely során az ügy a Képviselőtestület bármely tagjának vagy hozzátartozójának vagyoni vagy üzleti érdekeit közvetlenül vagy közvetve érintheti, a Képviselőtestület ülését vezető elnök a döntéshozatal előtt köteles az érintettséget vizsgáló kérdést feltenni.
2. Az (l/) bekezdésben vizsgált érintettséget a képviselő köteles bejelenteni.
3. Az (1/ és a (2) bekezdés alapján megállapított érintettség esetén a kizárásról az érintett települési képviselő javaslatára vagy bármely más települési képviselő javaslatára a Képviselőtestület dönt. A döntéshez minősített többség szükséges.
4. A kizárt települési képviselőt a határozatképesség szempontjából jelenlévőnek kell tekinteni.
5. A személyes érintettség bejelentési kötelezettség elmulasztásának kivizsgálására - annak ismertté válását követően azonnal - a Képviselő-testület ügyrendi vizsgálat lefolytatását rendeli el. A vizsgálat lefolytatása az Ügyrendi és Vagyonnyilatkozat Vizsgálati Bizottság hatáskörébe tartozik.
6. A Bizottság eljárása során biztosítja az érintett képviselő személyes meghallgatását, bizonyítékai előterjesztését, szükség esetén egyéb dokumentumokat kér be.
7. A bizottság eljárásának lefolytatása után a vizsgálat eredményét a Képviselő-testület soron következő ülésén előterjeszti. A Képviselő-testület külön határozattal dönt arról, hogy a személyesen érintett képviselő részvételével hozott határozatot érvényében fenntartja-e.
8. Amennyiben a Képviselő-testület megállapítja a képviselő személyes érintettsége bejelentésének elmulasztását, a képviselő tárgyhavi tiszteletdíja megvonásra kerül.

**A szavazás módja**

**35.§.**

1. A szavazás nyílt vagy titkos.
2. A nyílt szavazás név szerinti is lehet.
3. A Képviselőtestület döntéseit általában nyílt szavazással – kézfelemeléssel – hozza.

**36.§.**

1. Nyílt szavazás esetén legalább 2 települési képviselőnek a szavazás megkezdése előtt benyújtott javaslatára név szerinti szavazást kell tartani. E kérdésben a testület vita nélkül egyszerű szótöbbséggel dönt.
2. Név szerinti szavazás estén a jegyző ABC sorrendben felolvassa a képviselők nevét. A képviselők „igen, „nem”, „tartózkodom” nyilatkozattal szavaznak. A jegyző a névsoron feltünteti a szavazatokat, összeszámolja és a szavazás eredményét – a névsorral együtt – átadja az elnöknek. A szavazás eredményét az elnök hirdeti ki. A külön aláírással hitelesített névsort a jegyzőkönyvköz kell csatolni.

**37.§.**

1. A Képviselőtestület indokolt esetben titkos szavazást rendelhet el.
2. A titkos szavazás elrendelésére javaslatot tehet az ülés elnöke vagy bármely települési képviselő.
3. A javaslatról a Képviselőtestület egyszerű szótöbbséggel határoz.
4. Titkos szavazásnál az esetenként létrehozott szavazatszámláló bizottság jár el. Tagjaira a polgármester tesz javaslatot, megválasztásuk vita nélkül egyszerű szótöbbséggel történik.
5. A titkos szavazásról jegyzőkönyvet kell készíteni, mely tartalmazza a szavazás helyét, napját, a szavazatszámláló bizottság tagjainak nevét, tisztségét, a szavazás során felmerült körülményeket, a szavazás eredményét, a bizottság tagjainak hitelesítő aláírását.
6. A szavazatszámláló bizottság az (5) bekezdésben meghatározott jegyzőkönyv ismertetésével jelentést tesz a Képviselőtestületnek és ezután az elnök kihirdeti a döntést.

**38.§.**

A Képviselőtestület titkos szavazást az Mötv. 46.§. (2) bekezdésében foglalt ügyekben tarthat.

**39.§.**

1. Szavazategyenlőség esetén az indítvány elutasítottnak kell tekinteni. Az ily módon elutasított indítványt csak akkor kell egy alkalommal újratárgyalni, ha annak az elutasítását a polgármester az önkormányzat érdekeit sértőnek tartja, és kezdeményezi a döntés ismételt megtárgyalását. A kezdeményezést az ülést követő 3 napon belül nyújthatja be a polgármester a Képviselőtestületnek, míg a testület a benyújtás napjától számított l5 napon belül dönt, adott esetben rendkívüli testületi ülésen.
2. A polgármester, ha a Képviselőtestület döntését az önkormányzat érdekeit sértőnek tartja, ugyanazon ügyben egy alkalommal kezdeményezheti a döntés ismételt megtárgyalását. Kezdeményezését az ülést követő 3 napon belül nyújthatja be a Képviselőtestületnek. A Képviselőtestület a benyújtás napjától számított l5 napon belül, adott esetben rendkívüli ülésen dönt.

**A Képviselőtestület döntései**

**40. §.**

1. A képviselőtestület:
2. rendeletet alkot,
3. határozatot hoz.
4. A képviselő-testület jegyzőkönyvi rögzítéssel, de számozott határozat nélkül dönt:
* a napirend meghatározásáról
* az ügyrendi kérdésekről
* a képviselői felvilágosítás kérésre, valamint
* a kérdésre adott válasz elfogadásáról

**A rendeletalkotás**

**41. §.**

1. A Képviselő-testület hatósági döntéseire – az Mötv-ben foglalt eltérésekkel – az általános közigazgatási rendtartásról szóló 2016. évi CL. törvény rendelkezéseit kell alkalmazni.

**42.§.**

1. A Képviselőtestület a törvény által nem szabályozott helyi társadalmi viszonyok rendezésére, továbbá törvény felhatalmazása alapján annak végrehajtására önkormányzati rendeletet alkot.
2. A rendeletalkotási javaslatot a polgármesternél kell kezdeményezni.
3. Az Önkormányzati rendeletalkotást kezdeményezhetik:

a. települési képviselők,

b. bizottságok elnökei

c. polgármester, jegyző,

d. a település társadalmi, érdekképviseleti és más civil szervezetek vezetői.

1. A rendelettervezet szakmai előkészítését a jegyző végzi, az illetékes bizottságok, esetleg külső szakértő bevonásával.
2. Az önkormányzati rendeletet a polgármester és a jegyző írja alá.
3. Az önkormányzati rendelet kihirdetéséről és a hatályos önkormányzati rendeletek naprakészen tartásáról a jegyző gondoskodik.
4. Az önkormányzati rendeletet a polgármesteri hivatal hirdetőtábláján ki kell függeszteni.
5. Az önkormányzati rendeleteket évenként egytől kezdődően folyamatos sorszámmal kell ellátni, és fel kell tüntetni az évszámot. Az évszámot követően zárójelben a kihirdetés hónapját /római számmal/ és napját /arab számmal/ kell feltüntetni. A megjelölés magában foglalja az önkormányzat megnevezését, az önkormányzati rendelet elnevezését, és az önkormányzati rendelet címét.

 Pl. Hencida Község Önkormányzatának …/……./ a rendelet sorszáma, per, évszám/,

 valamint a kihirdetés dátuma/hónap, nap/ Rendelete ……/ a tárgy megjelölése/.

1. Az önkormányzati rendeletek és határozatok betűrendes és határidős nyilvántartásáról a jegyző gondoskodik.
2. Az önkormányzati határozat jelölése: a sorszám, per, évszám, valamint a kihirdetés dátumának hónap, per, nap jelölése megegyezik a rendelet jelölésével. A határozatokat is tárgyuk szerint meg kell jelölni.
3. A jegyző kétévenként köteles gondoskodni a hatályos önkormányzati rendeletek felülvizsgálatáról. Ennek eredményeiről előterjesztést készít, s azt a képviselőtestület elé terjeszti.

**A Képviselőtestület dokumentumai**

**43. §.**

A Képviselőtestület üléséről 2 példányban jegyzőkönyv készül:

Ebből:

a.) a jegyzőkönyv eredeti példányát a jegyző kezeli,

b.) a jegyzőkönyv második példányát az ülést követő 15 napon belül a jegyző megküldi a Hajdú-Bihar Megyei Kormányhivatal Vezetőjének.

A nyilvános ülésről készült jegyzőkönyvek a www. hencida.hu honlapon megtekinthetőek.

A jegyzőkönyvek évenként eggyel kezdődően folyamatos sorszámozásúak.

**44.§.**

(1)  A képviselő-testület üléséről jegyzőkönyvet kell készíteni. Az elkészítésről a jegyző gondoskodik. A jegyzőkönyv szövegszerűen tartalmazza:

*a)* a testületi ülés helyét;

*b)* időpontját;

*c)* a megjelent önkormányzati képviselők nevét;

*d)* a meghívottak nevét, megjelenésük tényét;

*e)* a javasolt, elfogadott és tárgyalt napirendi pontokat;

*f)* az előterjesztéseket;

*g)* az egyes napirendi pontokhoz hozzászólók nevét, részvételük jogcímét, a hozzászólásuk, továbbá az ülésen elhangzottak lényegét;

*h)* a szavazásra feltett döntési javaslat pontos tartalmát;

*i)* a döntéshozatalban résztvevők számát;

*j)* a döntésből kizárt önkormányzati képviselő nevét és a kizárás indokát;

*k)* a jegyző jogszabálysértésre vonatkozó jelzését;

*l)* a szavazás számszerű eredményét;

*m)* a hozott döntéseket és

*n)* a szervezeti és működési szabályzatban meghatározottakat.

(2) A Képviselő-testület egyszerű szótöbbséggel bármely képviselő indítványára dönthet arról, hogy:

1. valamely hozzászólás,
2. a határozathozatal során kisebbségben maradt képviselői vélemény szó szerint kerüljön a jegyzőkönyvbe.
3. A jegyzőkönyv mellékletei:
4. a meghívó,
5. a jelenléti ív,
6. a megtárgyalt írásos előterjesztések,
7. az írásban benyújtott hozzászólások,
8. egyéb írásos indítványok.
9. A jegyzőkönyv eredeti példányát a mellékleteivel együtt a hivatal kezeli, évente bekötteti és elhelyezi az irattárban.
10. A nyilvános ülésről készült jegyzőkönyvet és mellékleteit a Közös Önkormányzati Hivatalban az állampolgárok és a képviselők számára hozzáférhetővé kell tenni.
11. A zárt ülésről készül külön jegyzőkönyvben valamint az ülés /zárt/ írásos anyagában az érintetteken és a 19. §. (4) bekezdésében felsoroltakon kívül más nem tekinthet be. A zárt ülés jegyzőkönyvét és írásos anyagait az általános szabályok szerint, de elkülönítve kell tárolni és megőrizni.

**A bizottságok**

**45.§.**

1. A Képviselőtestület bizottságai előkészítő, véleményező, javaslattevő, ellenőrzési feladatokat ellátó – a képviselő-testület által önkormányzati ügyekben döntési joggal is felruházható -, egymással mellérendeltségi viszonyban álló, választott testületi szervek.
2. A Képviselőtestület állandó, ideiglenes bizottságot hozhat létre.
3. A Képviselőtestület a polgármester, a képviselő-testület tagjai által benyújtott vagyonnyilatkozatok kezelésére és vizsgálatára 3 fős „Ügyrendi és Vagyonnyilatkozat Vizsgálati Bizottságot” hozott létre.
4. A képviselő-testület ideiglenes bizottságot meghatározott időre, vagy feladat elvégzésére hozhat létre, mely ezt követően automatikusan megszűnik. Az ideiglenes bizottságokra az állandó bizottságra vonatkozó rendelkezéseket kell alkalmazni.

**46.§.**

1. A bizottság tagjaira és elnökére a polgármester tesz javaslatot.
2. A bizottság elnökét és tagjainak több mint felét a képviselők közül kell választani. Nem lehet bizottság elnöke és tagja a polgármester, alpolgármester.
3. A bizottsági tagok és az elnök megválasztásához, felmentéséhez minősített többség szükséges.
4. Az Mötv. 47. §. (1) bekezdését a határozatképesség tekintetében a bizottságra is alkalmazni kell.
5. A bizottsági döntéshozatalból kizárható az, akit vagy akinek a hozzátartozóját (Mötv. 49.§. (3) bek. ) személyesen érinti az ügy. A személyes érintettséget az érdekelt köteles bejelenteni. A kizárásról bizottsági tag esetén a bizottság dönt.
6. A bizottság nem képviselő tagjai megválasztásukat követően kötelesek esküt tenni a Képviselő-testület előtt.
7. Az összeférhetetlenség szabályai a nem képviselő bizottsági tagokra is ugyanúgy vonatkoznak, mint az önkormányzati képviselőkre, ezért a jelölés és választás során erre is figyelemmel kell lenni.

**47.§.**

A Képviselőtestület által létrehozott bizottságokat és feladataikat az l. sz. melléklet tartalmazza

A Képviselőtestület állandó bizottságainak névsorát az SZMSZ 2. számú függelék tartalmazza.

**48. §.**

1. A bizottság ülését a bizottság elnöke hívja össze és vezeti. Az elnök akadályoztatása esetén a bizottság megbízott tagja látja el az elnöki teendőket.
2. Az elnök köteles összehívni a bizottságot:

a./ a Képviselő-testület határozatára,

 b./ a polgármester indítványára.

 (3) A képviselők, a polgármester, az alpolgármester és a jegyző tanácskozási joggal részt
 vehet bármely bizottság ülésén.

**49. §**

1. A bizottság ülése határozatképes, ha tagjainak több mint fele jelen van.
2. A bizottság állásfoglalásait, döntéseit szótöbbséggel hozza, szavazategyenlőség esetén jelen SZMSZ 38. §. (1) bekezdéseiben foglaltak az irányadóak.

**50.§**

1. A bizottság üléseiről jegyzőkönyv készül, mely tartalmazza az elfogadott határozatokat, felszólalások lényegét és a javaslatokat.
2. A bizottság ügyviteli teendőit a Közös Önkormányzati Hivatal látja el.
3. A bizottság ülése nyilvános. Zárt ülésre a Képviselő-testületre vonatkozó szabályokat kell alkalmazni.

**51.§**

1. A Képviselő-testület esetenkénti feladatokra ideiglenes bizottságokat hozhat létre.
2. Az állandó bizottságok működésére vonatkozó szabályokat e bizottságoknál is értelemszerűen alkalmazni kell.

**A polgármester**

**52.§.**

1. A polgármester a választópolgárok által megválasztott, főállású tisztségviselő.
2. A polgármester a képviselő-testület törvényes képviselője, aki a képviseleti jog esetenkénti ellátásával az alpolgármester is megbízhatja.

 **53. §.**

1. A polgármester tekintetében a Képviselőtestület gyakorolja a munkáltatói jogokat.
2. A polgármester törvényben vagy annak elhatalmazása alapján kormányrendeletben, illetve önkormányzati rendeletben meghatározott feladatait, hatásköreit az azokban előírt módon gyakorolja. Államigazgatási tevékenységéért a közszolgálati szabályok szerint felelős.

**54. §**

(1) A polgármester az önkormányzat vezetője, az önkormányzat egész működéséért felelős. Ebből eredően főbb feladatai különösen:

 a./ a település fejlődésének elősegítése,

 b./ a helyi közszolgáltatásokról való gondoskodás,

 c./- az önkormányzat vagyonának megőrzése, gyarapítása,

 d./- az önkormányzat gazdálkodásának és a gazdálkodás ésszerűségének biztosítása,

 e./ a demokratikus hatalomgyakorlás és a közakarat érvényesülésének biztosítása,

 f./ a nyilvánosság megteremtése, helyi fórumok megteremtése,

 g./ a lakosság önszerveződő közösségeinek támogatása, az együttműködés kialakítása,kapcsolattartás a nemzetiségi önkormányzattal,

 h./ a képviselő-testület munkatervének előkészítése, benyújtása és végrehajtása,

 i./ a képviselő-testület üléseinek összehívása és vezetése,

 j./ az önkormányzat képviselete, a megállapodásokat aláírása képviselő- testület nevében és felhatalmazásával,

 k./ külföldi és hazai testvérkapcsolatok feletti őrködés, gondoskodás a kapcsolatok ápolásáról.

 (2) A polgármesternek a bizottságok működésével összefüggő feladatai:

 a./ kötelező jelleggel indítványozza a bizottságok összehívását,

 b./ felfüggesztheti a bizottság döntésének végrehajtását, ha az ellentétes a Képviselő-testület határozatával, vagy sérti az önkormányzat érdekeit,

 c./ a felfüggesztett döntésről a képviselő-testület a következő ülésen határoz,

1. A polgármester a képviselő-testület döntései szerint és saját önkormányzati jogkörében irányítja a közös önkormányzati hivatalt.
2. A hivatal egészének irányítása a polgármester feladata. A polgármester az irányító eszközök alkalmazásánál kikéri a jegyző véleményét.
3. A polgármester kizárólagos hatáskörébe tartozó eszközök, vezetői jogosítványok:

 a./ Gyakorolja a munkáltatói jogokat a jegyző és aljegyző tekintetében és az egyéb munkáltatói jogokat az alpolgármester és az önkormányzati intézményvezetők tekintetében, hatáskörébe tartozó ügyekben szabályozza a kiadmányozás rendjét.

b./ A köztisztviselőkkel kapcsolatos egyes munkáltatói jogok tekintetében egyetértési jogot gyakorol.

c./ dönt a jogszabály által hatáskörébe utalt közigazgatási ügyekben, e hatásköreinek gyakorlását átruházhatja.

1. A polgármester nem adhat utasítást a jegyzőnek és a hivatal ügyintézőjének saját államigazgatási hatáskörben hozandó döntésre vonatkozóan. Ezekben az ügyekben a jegyző önállóan jár el.
2. A polgármester testületi döntést igénylő ügyben, a testület utólagos tájékoztatása mellett önállóan döntést hozhat:

 a) a Testület az Mötv. 68.§ (2) bekezdésében foglalt döntésének hiányában, az Mötv. 67. § d) pontja szerinti ügyben,

 b) az Mötv. 68. § (3) bekezdésében meghatározott időszakban, az átruházható, de ténylegesen át nem ruházott mindazon önkormányzati ügyekben, melyekben a döntés hiánya az önkormányzat számára kárral járna, előny elmulasztását eredményezné, vagy a döntés jellege miatt az nem halasztható.

**55.§.**

A Képviselő-testület a két ülés között szükségessé váló feladatra rendelkezési jogot biztosít a polgármesternek 500.000 Ft értékhatárig.

**Az alpolgármesterek**

**56.§.**

1. A Képviselő-testület saját tagjai közül a polgármester javaslatára, titkos szavazással, a Képviselőtestület megbízatásának időtartamára a polgármester helyettesítésére és munkájának segítésére társadalmi megbízatású alpolgármestert, valamint egy nem képviselő alpolgármestert választ.
2. A Képviselő-testület dönt az alpolgármesterek tiszteletdíjáról.
3. Az alpolgármesterek feladataikat a polgármester irányításával látja el.

**A jegyző**

**57. §.**

1. A közös hivatalt alkotó önkormányzatok polgármesterei (Polgármesterek Tanácsa) - pályázat alapján határozatlan időre - a jogszabályban megállapított képesítési követelményeknek megfelelő jegyzőt és aljegyzőt neveznek ki, határozatlan időre.
2. A pályázat kiírásáról és annak tartalmáról a polgármesterek döntenek.
3. A jegyzőt távolléte vagy akadályoztatása esetén az aljegyző helyettesíti. A jegyzői és aljegyzői tisztségek egyidejű betöltetlensége, illetve tartós akadályoztatásuk esetére a jegyzői feladatokat a pénzügyi vezető látja el.

**58. §.**

1. A jegyző a polgármester útmutatása alapján gondoskodik az önkormányzat működésével kapcsolatos feladatok ellátásáról.

 Ennek keretében:

 a./ előkészíti a képviselő-testület és a bizottságok elé kerülő előterjesztéseket,

 b./ ellátja az önkormányzati képviselő-testület és a bizottságok szervezési és ügyviteli tevékenységével kapcsolatos feladatokat,

 c./ végrehajtja a képviselő-testület döntéseit.

1. A képviselő-testület ülésén az előterjesztés vitájában szavazás előtt törvényességi észrevételt tehet.
2. Gondoskodik a képviselő-testületi ülés jegyzőkönyvének elkészítéséről, melyet a polgármesterrel együtt aláír.
3. Köteles jelezni a képviselő-testületnek, a bizottságnak és a polgármesternek, ha döntésüknél jogszabálysértést észlel, amennyiben ennek ellenére jogszabálysértő döntés születik, ilyen észrevételét a képviselő-testület jegyzőkönyvének felterjesztésekor a jegyzőkönyvhöz csatolja.
4. A Képviselő-testületi ülés jegyzőkönyvét az ülést követő 15 napon belül köteles megküldeni a Hajdú-Bihar Megyei Kormányhivatal Vezetőjének.
5. Rendszeresen tájékoztatást ad a polgármesternek, a Képviselő-testületnek, és a bizottságainak az önkormányzat munkáját érintő jogszabályokról.

 (7) A jegyző önkormányzati rendelettel kapcsolatos feladatai:

 a./ kezdeményezheti rendelet alkotását,

 b./ végzi az önkormányzati rendelet szakmai előkészítésével kapcsolatos feladatokat,

 c./ gondoskodik az önkormányzati rendelet kihirdetéséről.

 (8) A jegyző egyéb feladatai:

 a./ szervezi a hivatal munkáját

 b./ döntésre előkészíti a polgármester hatáskörébe tartozó államigazgatási ügyeket

 d./ dönt azokban a hatósági ügyekben, amelyeket a polgármester ad át

 e./ tanácskozási joggal vesz részt a Képviselő-testület, a Képviselő-testület bizottságainak ülésén.

 f./ önállóan dönt a hatáskörébe utalt ügyekben, ill. szabályozza a kiadmányozás rendjét,

 g./ szervezi a polgármesteri hivatal jogpropaganda munkáját

 h./ ellátja az államigazgatási tevékenység egyszerűsítésével, korszerűsítésével kapcsolatos feladatokat,

 i./ gondoskodik a hivatali dolgozók rendszeres továbbképzéséről,

 j./ gyakorolja a munkáltatói jogokat a hivatal köztisztviselői tekintetében,

 k./ a polgármester, ill. a bizottságok átruházott hatáskörben hozott döntéseit megküldi a Kormányhivatal vezetőjének.

1. A jegyző akadályoztatása esetén helyettesítését az aljegyző látja el.

**Az önkormányzat hivatala**

**59. §.**

1. A Képviselő-testület az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való elkészítésével és a végrehajtásával kapcsolatos feladatok ellátására közös önkormányzati hivatalt hozott létre Hencidai Közös Önkormányzati Hivatal elnevezéssel.
2. Ezen szabályzat 3. számú melléklete tartalmazza az Hencidai Közös Önkormányzati Hivatal Szervezeti és Működési Szabályzatát.

**A közös testületi ülés**

**60. §.**

1. A közös ülést Hencida Község Polgármestere hívja össze, vezeti az ülést, úgy, hogy együttes ülés tartása esetén a Képviselő-testületek külön-külön szavaznak a napirendi pontok felett.
2. Az előterjesztések elkészítéséről és kiküldéséről a jegyző gondoskodik, az együttes ülésről közös jegyzőkönyv készül.

**A települési képviselők jogállása**

**61. §**

A települési képviselő az önkormányzati feladat- és hatáskörök megvalósításáért, illetőleg a település egészéért vállalt felelősséggel vesz részt választói érdekeinek képviseletében.

**62.§.**

1. A települési képviselő jogai és kötelezettségei azonosak A települési képviselők - megválasztásukat követően - az alakuló ülésen esküt tesznek.
2. A képviselőt megilletik az önkormányzati törvényben és az SZMSZ-ben foglalt jogok és terhelik az ezekben foglalt kötelezettségek.
3. A települési képviselőt külön rendelet alapján tiszteletdíj illeti meg.
4. Az önkormányzati képviselőnek a képviselő-testület képviseletében, vagy a képviselő-testület, továbbá a polgármester megbízásábó1 végzett tevékenységével összefüggő, általa előlegezett, számlával igazolt, szükséges költsége teríthető meg, amelynek kifizetését a polgármester engedélyezi.

**63. §.**

 (1) A települési képviselő:

a./ részt vehet a Képviselő-testület döntésének előkészítésében, végrehajtásuk szervezésében és ellenőrzésében,

b./ a Képviselő-testület ülésén a polgármestertől, alpolgármestertől, jegyzőtől, a bizottság elnökétől önkormányzati ügyekben felvilágosítást kérhet, amelyre az ülésen vagy legkésőbb 15 napon belül írásban érdemi választ kell adni,

 c./ kérésére az írásban is benyújtott hozzászólását a jegyzőkönyvhöz kell mellékelni, illetőleg kérésére a véleményét rögzíteni kell a jegyzőkönyvben,

 d./ tanácskozási joggal részt vehet bármely bizottság ülésén,

 e./ javasolhatja a bizottság elnökének feladatkörébe tartozó ügy megtárgyalását, amelyet a bizottság legközelebbi ülése elé kell terjeszteni és tárgyalására a települési képviselőt meg kell hívni,

 f./ kezdeményezheti, hogy a Képviselő-testület vizsgálja felül bizottságának, polgármesternek, nemzetiségi önkormányzatnak a Képviselő-testület által átruházott hatáskörben hozott döntéseit,

 g./ a polgármester vagy a képviselő-testület megbízása alapján képviselheti a Képviselő-testületet,

 h./ a polgármestertől igényelheti a képviselői munkájához szükséges tájékoztatást, ügyviteli közreműködést,

 i./ közérdekű ügyben kezdeményezheti a polgármester intézkedését, amelyre 30 napon belül érdemi választ adni köteles.

**III. Fejezet**

**A LAKOSSÁGGAL VALÓ KAPCSOLATI FORMÁK, LAKOSSÁGIFÓRUMOK**

**64. §.**

1. A Képviselő-testület lakossági fórumok szervezésével teremt lehetőséget az állampolgárok és közösségeik számára a helyi ügyekben való részvételre.
2. Fontosabb lakossági fórumok:
3. közmeghallgatás,
4. falugyűlés.
5. A Képviselő-testület évente legalább egyszer közmeghallgatást tart, amelyen az állampolgárok és a településen érdekelt szervezetek közérdekű kérdést, javaslatot tehetnek.
6. A közmeghallgatást, ennek időpontját legalább 10 nappal előbb a helyben szokásos módon közzé kell tenni. A közmeghallgatás meghirdetéséről a polgármester gondoskodik.
7. Szükség szerint a témák jellegétől, közérdekű jelenőségétől vagy az állampolgári kezdeményezések számától függően a polgármester
* a soron következő képviselő-testületi ülésre a napirendek tárgyát követő időpontra,
* külön e célból összehívott képviselő-testületi ülésére

 hirdeti meg a közmeghallgatást.

1. Ha közérdekű bejelentések száma lehetővé teszi, a polgármester a javaslatok felett részletes vitát nyithat. Nagyszámú, vagy bonyolultabb vizsgálatot igénylő ügy esetén csak válaszadásra van lehetőség.
2. A közmeghallgatáson felmerült kérdésre a polgármester, a jegyző vagy megbízottja érdemi választ adhat. Bonyolultabb ügy kivizsgálásával a képviselő-testület megbízza a polgármestert, vagy a bizottságot, ha szükséges alkalmi bizottságot is létrehozhat. Vizsgálat elrendelése esetén a közérdekű javaslattevőt fel kell kérni a vizsgálatban való részvételre, vagy lehetővé kell tenni számára, hogy a vizsgálatot figyelemmel kísérje.
3. Nagyobb jelentőségű közügyben a lakosságot a Közös Önkormányzati Hivatal hirdetőtáblájára való kifüggesztéssel tájékoztatni kell az intézkedésről vagy annak eredményéről.

**IV. Fejezet**

**AZ ÖNKORMÁNYZAT GAZDASÁGI ALAPJAI**

**Az Önkormányzat vagyona**

**65. §.**

* 1. Az önkormányzat nevében kötelezettséget csak a polgármester, vagy az általa megbízott személy vállalhat, ennek ellenjegyzésére szabályzatban meghatározott gazdasági ellenjegyző jogosult.
	2. Az önkormányzat – likviditási gondjainak elhárítását szolgáló gazdálkodási hitelt – a mindenkori költségvetésben meghatározott összeghatárig – a polgármester vehet fel. A fejlesztési feladatok megvalósítását szolgáló hitelt a polgármester csak a Képviselőtestület jóváhagyásával vehet fel. A megjelölt értékhatár feletti gazdálkodási hitel felvétele a Képviselőtestület hatáskörébe tartozik. A hitelfelvétel esetén a stabilitási törvényben foglaltak betartására figyelemmel kell lenni.
	3. A polgármester az önkormányzati vagyon helyzetének alakulásáról évente egy alkalommal- a közmeghallgatással egybekötött testületi ülés napirendjeként – köteles tájékoztatni az állampolgárokat.

**66.§.**

**Az Önkormányzat költségvetése**

1. A képviselő-testület a költségvetését önkormányzati rendeletben határozza meg. A költségvetés összeállításának részletes szabályait az államháztartásról szóló törvény, a finanszírozás rendjét és az állami hozzájárulás mértékét az állami költségvetési törvény határozza meg.
2. A költségvetés elfogadása két fordulóban történik.
	* + - 1. Az első fordulóban a költségvetési koncepciót kell összeállítani.
* Költségvetési irányelvek tartalmának egybevetése az önkormányzat alapellátási kötelezettségével, a vállalható feladatokkal,
* a bevételi források,
* a lehetőségek és a célok egybevetése,
* megvalósítási sorrend meghatározása,
* a helyi közösség véleményének, igényeinek felmérése.

 b.) A második fordulóban a kész rendelettervezetet kell megtárgyalni.

(3) A költségvetési rendelet tervezetét szakmailag a jegyző készíti el, a polgármester terjeszti a képviselő-testület elé.

**67. §**

**Az önkormányzati gazdálkodás főbb szabályai**

1. A helyi önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.
2. A képviselő-testület az önkormányzat költségvetéséről rendeletet alkot, a végrehajtásáról szóló beszámolóról rendelettel dönt.
3. A polgármester az önkormányzat gazdálkodásának helyzetéről negyedévenként tájékoztatja a képviselő testületet. A tájékoztatás tartalmazza a költségvetés előirányzatainak időarányos teljesítésére vonatkozó tényszámait, a tartalékok felhasználását illetve az esetleges eltérések rövid indoklását. A negyedéves tájékoztatási kötelezettségének a polgármester a negyedévet követő 45 napon belül tesz eleget.
4. Az önkormányzat gazdálkodási feladatait a közös önkormányzati hivatal látja el.

**68.§.**

**Az önkormányzat gazdálkodásának ellenőrzése**

1. Az önkormányzat gazdálkodását az Állami Számvevőszék ellenőrzi.
2. A saját intézmények pénzügyi ellenőrzését a helyi önkormányzat látja el. A helyi önkormányzat gondoskodik gazdálkodásának belső ellenőrzéséről megbízott belső ellenőrök által.

**V. Fejezet**

**ZÁRÓ RENDELKEZÉSEK**

**69. §**

* 1. Ez a rendelet 2018. március 1 - én lép hatályba.
	2. E rendelet hatálybalépésével hatályát veszti Hencida Község Önkormányzatának Szervezeti és Működési Szabályzatáról szóló 8/2016. (XII.07.) rendelete.
	3. E rendelet 2 mellékletet tartalmaz.
		1. Képviselő-testület által választott bizottságok megnevezése és feladatai
		2. Átruházott hatáskörök és címzettjeik

 E rendelet 3 függeléket tartalmaz

1. Hencida Község Önkormányzatába megválasztott képviselők
 névsora
2. Bizottságok személyi összetétele
3. Az Hencida Község Önkormányzata alaptevékenységének
 kormányzati funkció szerinti besorolása

 (4) Az SZMSZ kihirdetéséről a helyben szokásos módon a jegyző gondoskodik.

Hencida, 2018. február 14.

 **Szémán László dr. Vámosi Margit**

 **polgármester jegyző**

**Kihirdetési záradék:**

|  |  |
| --- | --- |
| Kihirdetés módja: Önkormányzati HivatalHirdetőtáblájára való kihelyezéssel |   |
| Dátum: 2018.02.14. |  **Dr. Vámosi Margit** név, aláírás jegyző |

**1. számú melléklet**

**HENCIDA KÖZSÉG ÖNKORÁNYZAT KÉPVISELŐTESTÜLETÉNEK**

**2/2018. (II. 14.) számú rendeletéhez**

Képviselő-testület által választott bizottságok megnevezése és feladatai

**Ügyrendi és Vagyonnyilatkozat Vizsgálati Bizottság**

A képviselő vagyonnyilatkozatának vizsgálatát, nyilvántartását, ellenőrzését az Ügyrendi és Vagyonnyilatkozat Vizsgálati Bizottság végzi.

(1) A vagyonnyilatkozatot a bizottság elnöke veszi át. A vagyonnyilatkozat átvételéről igazolást kell kiállítani 2 példányban, az igazolás egyik példányát az iratokhoz kell csatolni. Az igazolás tartalmazza a nyilatkozatot adó személyét, hozzátartozó esetében a családi jogállását, a nyilatkozat átvételének idejét, az átadó és az átvevő aláírását.

 A képviselői vagyonnyilatkozatot nyitott borítékban, a hozzátartozói vagyonnyilatkozatot lezárt, és a bizottság elnöke által az átvételkor lepecsételt borítékban kell leadni, tárolni.

(2) A bizottság a vagyonnyilatkozatról nyilvántartást vezet.

 Minden képviselőről egyedi nyilvántartó lapot kell kiállítani, amely tartalmazza a képviselő nevét, a vagyonnyilatkozatot tett hozzátartozója nevét, a benyújtás időpontját, a vagyonnyilatkozatba betekintés időpontját, jogalapját, a betekintő nevét.

(3) A bizottság a vagyonnyilatkozatot elkülönítetten tárolja.

 A vagyonnyilatkozatokat külön vasszekrényben kell tárolni úgy, hogy azokhoz csak az Ügyrendi és Vagyonnyilatkozat Vizsgálati Bizottság férhet hozzá. A szekrény kulcsát a polgármesteri hivatal titkárságán bélyegző lenyomattal lezárt dobozban kell tárolni. A bélyegzőt a bizottság elnöke állandóan magánál tartja. A szekrényt a bizottság elnöke a bizottság egy másik tagja jelenlétében, konkrét ok megléte esetén nyithatja ki. A szekrény kinyitásának tényét az erre rendszeresített és a szekrényben tartott, a polgármester által hitelesített füzetben kell rögzíteni a kinyitás időpontjának, okának feltüntetésével a jelenlévők aláírása mellett.

(4) A képviselői vagyonnyilatkozat nyilvános, azt bárki megtekintheti. A megtekintés iránti igényt a bizottság elnökénél írásban vagy szóban kell bejelenteni, a megtekintést a bizottság elnöke biztosítja. A hozzátartozó vagyonnyilatkozatát csak a bizottság tekintheti meg vagyonnyilatkozattal kapcsolatos eljárás keretében.

(5) A képviselő vagyonnyilatkozatával kapcsolatos eljárást az Ügyrendi és Vagyonnyilatkozat Vizsgálati Bizottság elnökénél bárki kezdeményezheti. A vagyonnyilatkozattal kapcsolatos eljárás célja a vagyonnyilatkozatban foglaltak valóságtartalmának ellenőrzése.

(6) A vagyonnyilatkozattal kapcsolatos eljárás lefolytatásának a vagyonnyilatkozat konkrét tartalmára vonatkozó tényállítás esetében van helye. Ha az eljárásra irányuló kezdeményezés nem jelöli meg konkrétan a vagyonnyilatkozat kifogásolt részét és tartalmát, az Ügyrendi és Vagyonnyilatkozat Vizsgálati Bizottság elnöke felhívja a kezdeményezőt a hiány pótlására. Ha a kezdeményező tizenöt napon belül nem tesz eleget a felhívásnak vagy, ha a kezdeményezés nyilvánvalóan alaptalan, az Ügyrendi és Vagyonnyilatkozat Vizsgálati Bizottság a kezdeményezés elutasítására tesz javaslatot a képviselő-testületnek.

(7) A vagyonnyilatkozattal kapcsolatos eljárás megismétlésének ugyanazon vagyonnyilatkozat esetében csak akkor van helye, ha az erre irányuló kezdeményezés új tényállítást (adatot) tartalmaz. A vagyonnyilatkozattal kapcsolatos eljárásra irányuló – új tényállítás nélküli – ismételt kezdeményezés esetén az Ügyrendi és Vagyonnyilatkozat Vizsgálati Bizottság a kezdeményezés elutasítására tesz javaslatot a képviselő-testületnek.

(8) A képviselő vagyonnyilatkozatával kapcsolatos eljárás során az Ügyrendi és Vagyonnyilatkozat Vizsgálati Bizottság felhívására a képviselő köteles saját, illetve a vele közös háztartásban élő házas- vagy élettársának, valamint gyermekének vagyonnyilatkozatában feltüntetett vagyoni, jövedelmi és érdekeltségi viszonyaira vonatkozó azonosító adatokat haladéktalanul írásban bejelenteni. Az adatokba csak a bizottság tagjai tekinthetnek be.

Az azonosító adatokat a vagyonnyilatkozattal kapcsolatos eljárás lezárását követő nyolc napon belül törölni kell.

(9) Az eljárás eredményéről az Ügyrendi és Vagyonnyilatkozat Vizsgálati Bizottság elnöke a soron következő ülésen tájékoztatja a képviselő-testületet.

(10) A vagyonnyilatkozatot a képviselő részére a képviselői megbízatásának megszűnését követően 30 napon belül vissza kell adni.

**2. számú melléklet**

**HENCIDA KÖZSÉG ÖNKORÁNYZAT KÉPVISELŐTESTÜLETÉNEK**

**2/2018. (II. 14.) számú rendeletéhez**

**A képviselő-testület az alábbi hatáskörök gyakorlását a polgármesterre**

**átruházza:**

1./ Dönt a települési támogatás és a köztemetés megállapításáról.

2./ Jóváhagyja az önkormányzati intézmények szervezeti és működési szabályzatát, házirendjét.

3./ Engedélyezi az önkormányzati címer használatát nem önkormányzati szerveknek.

4./ Az alpolgármester, az önkormányzati intézmények vezetői és a kizárólag az önkormányzat által alapított gazdasági társaságok (ideértve a közhasznú társaságot is) ügyvezetői tekintetében gyakorolja az egyéb munkáltatói jogokat.

5./ Az önkormányzat által megvalósított felújítási és beruházási eszköznövekedések bruttó érték szerinti térítésmentes átadását az érintett intézmények részére.

6./ Meghatározza az óvodák nyitvatartási rendjét, gondoskodik ennek közzétételéről a helyben szokásos módon.

7./ Dönt az óvodai beiratkozások időpontjáról.

**1. számú függelék**

**HENCIDA KÖZSÉG ÖNKORÁNYZAT KÉPVISELŐTESTÜLETÉNEK**

**2/2018. (II. 14.) számú rendeletéhez**

**Hencida Község Önkormányzata Képviselő Testületének tagjai**

**Szémán László** polgármester

**Göcs Csaba** képviselő

**Győri László** képviselő

**Györke Imre** képviselő

**Kopányi László** képviselő

**Lázár Péter**  képviselő

**Varga János** képviselő

**2. számú függelék**

**HENCIDA KÖZSÉG ÖNKORÁNYZAT KÉPVISELŐTESTÜLETÉNEK**

**2/2018. (II. 14.) számú rendeletéhez**

**Ügyrendi és Vagyonnyilatkozat Vizsgálati Bizottság névsora**

**Lázár Péter Miklós** elnök

**Györke Imre** bizottsági tag

……………… bizottsági tag

**3. számú függelék**

**HENCIDA KÖZSÉG ÖNKORÁNYZAT KÉPVISELŐTESTÜLETÉNEK**

**2/2018. (II. 14.) számú rendeletéhez**

**Az Önkormányzat kormányzati funkciói**

|  |  |
| --- | --- |
| **Sorszám** | **2016. január 1-től** |
| **kormányzati funkció száma**  | **megnevezése** |
|  | 011130 | Önkormányzatok és önkormányzati hivatalok jogalkotó és általános igazgatási tevékenysége |
|  | 011140 | Országos és helyi nemzetiségi önkormányzati választásokhoz kapcsolódó tevékenységek |
|  | 011220 | Adó-vám és jövedéki igazgatás |
|  | 013210 | Átfogó tervezési és statisztikai szolgáltatások |
|  | 013320 | Köztemető-fenntartás és - működtetés |
|  | 013350 | Az önkormányzati vagyonnal való gazdálkodással kapcsolatos feladatok |
|  | 016010 | Országgyűlési, önkormányzat és európai parlamenti képviselőválasztásokhoz kapcsolódó tevékenységek |
|  | 016020 | Országos és helyi népszavazással kapcsolatos tevékenységek |
|  | 041231 | Rövid időtartamú közfoglalkoztatás |
|  | 041232  | Start-munka program - Téli közfoglalkoztatás |
|  | 041233 | Hosszabb időtartamú közfoglalkoztatás |
|  | 041237 | Közfoglalkoztatási mintaprogram |
|  | 042180 | Állat-egészségügy |
|  | 045160 | Közutak, hidak, alagutak üzemeltetése |
|  | 047410 | Ár-és belvízvédelemmel összefüggő tevékenységek |
|  | 049010 | Máshova nem sorolt gazdasági ügyek |
|  | 064010 | Közvilágítás |
|  | 066010 | Zöld-terület kezelés |
|  | 066020 | Város-, községgazdálkodási egyéb szolgáltatások |
|  | 072111 | Háziorvosi alap ellátás |
|  | 072112 | Háziorvosi ügyeleti ellátás |
|  | 074032 | Ifjúság - egészségügyi gondozás |
|  | 082042 | Könyvtári állomány gyarapítása, nyilvántartása |
|  | 082091 | Közművelődés - közösségi és társadalmi részvétel fejlesztése |
|  | 084010 | Társadalmi tevékenységekkel, esélyegyenlőséggel, érdekképviselettel, nemzetiségekkel, egyházakkal összefüggő feladatok igazgatása és szabályozása |
|  | 091110 | Óvodai nevelés, ellátás szakmai feladatai |
|  | 096015 | Gyermekétkeztetés köznevelési intézményben |
|  | 096025 | Munkahelyi étkeztetés köznevelési intézményben |
|  | 104042 | Család- és gyermekjóléti szolgáltatások |
|  | 106020 | Lakásfenntartással, lakhatással összefüggő ellátások |
|  | 107051 | Szociális étkeztetés |

**dr. Barcsai Sándor aljegyző**: A Hajdú-Bihar Megyei Kormányhivatal szakmai segítségnyújtás keretében javaslatot tett Hencida Község Önkormányzat Képviselőtestületének a közkifolyók vízének a közműves vízellátásba be nem kapcsolt lakások vízhasználat díjáról, és fizetési módjáról szóló 2/1996. (II. 20.) KTR. számú rendeletének hatályon kívül helyezésére, tekintettel arra, hogy önkormányzat nem rendelkezik törvényi felhatalmazással e tárgykörben rendeletalkotási jogkörrel.

**Varga János képviselő:** Mennyi víz megy el így?

**Magyari Bertalan Zoltán alpolgármester**: Sok!

**Kopányi László képviselő**: Ha viszont végigmegyünk a főutcán, ott meg nem található egy kút sem.

**Szémán László polgármester**: Aki egyetért Hencida Község Önkormányzat Képviselőtestületének a közkifolyók vízének a közműves vízellátásba be nem kapcsolt lakások vízhasználat díjáról, és fizetési módjáról szóló 2/1996. (II. 20.) KTR. számú rendeletének hatályon kívül helyezésével, az kézfeltartással jelezze.

Az előterjesztést, a szakmai segítségnyújtást és a rendelet tervezetet a jegyzőkönyv **3. számú melléklete** tartalmazza.

A képviselőtestület jelen lévő 6 tagja 6 igen szavazattal, ellenszavazat és tartózkodás nélkül megalkotta az alábbi rendeletet:

**HENCIDA KÖZSÉG ÖNKORMÁNYZATA**

**3/2018. (II. 14.) számú rendelete**

**a közkifolyók vízének a közműves vízellátásba be nem kapcsolt lakások vízhasználat díjáról, és fizetési módjáról szóló 2/1996. (II. 20.) KTR. számú rendeletének hatályon kívül helyezéséről**

Hencida Községi Önkormányzat Képviselőtestülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva, figyelembe véve a vízgazdálkodásról szóló 1995. évi LVII. törvény, a víziközmű- szolgáltatásról szóló 2011. évi CCIX. törvény és a végrehajtásáról rendelkező 58/2013.(II.27.) kormányrendelet előírásait, a következőket rendeli el:

**1. §**

Hencida Község Önkormányzata a közkifolyók vízének a közműves vízellátásba be nem kapcsolt lakások vízhasználat díjáról, és fizetési módjáról szóló 2/1996. (II. 20.) KTR. számú rendeletét hatályon kívül helyezi.

**2.§**

 Ez a rendelet kihirdetését követő napon lép hatályba.

**Hencida, 2018. február 14.**

**P.H.**

**Szémán László dr. Vámosi Margit**

 **polgármester jegyző**

**Kihirdetési záradék:**

|  |  |
| --- | --- |
| **Kihirdetés módja: Önkormányzati Hivatal Hirdetőtábláján való kihelyezéssel** |  |
| **Dátum: 2018.02.14.** | **Dr. Vámosi Margit** **jegyző** |

**Szémán László polgármester**: Szippantót kellene vennünk, meg egy MTZ traktort. Amire lehetőségünk van, és ami a mienknél sokkal jobb állapotban van.

**Győri László alpolgármester:** A Kft-nek vége van?

**Szémán László polgármester**: Igen, november óta. Aki az Önkormányzatok Kommunális Szolgáltató Társulása megszüntetésével megszüntető megállapodásban foglaltak szerint egyet ért, kézfeltartással jelezze.

Az előterjesztést és a megszüntető megállapodás tervezetét a jegyzőkönyv **4. számú melléklete** tartalmazza.

A képviselőtestület jelen lévő 6 tagja 6 igen szavazattal, ellenszavazat és tartózkodás nélkül meghozta a következő határozatot:

**5/2018. (II.14.) számú határozat**

Hencida Község Önkormányzatának Képviselő-testülete - Magyarország helyi önkormányzatairól szóló 2011. évi. CLXXXIX. törvény 88. § (2) bekezdésében és 91. § b.) pontjában foglaltakra figyelemmel - hozzájárul az *Önkormányzatok Kommunális Szolgáltató Társulása* Önkormányzati Társulás 2018. április 30. napjával történő megszüntetéséhez, ezért az előterjesztés 1. számú mellékletében foglalt *„MEGSZÜNTETŐ MEGÁLLAPODÁS az Önkormányzatok Kommunális Szolgáltató Társulása megszüntetéséről”* szóló okiratot jóváhagyja.

A képviselő-testület felhatalmazza a polgármestert, hogy a társulás megszüntetéséről szóló megállapodást az önkormányzat nevében aláírja.

**Felelős: Szémán László polgármester**

**Határidő***:* **2018. február 28**

**Szémán László polgármester:** A polgármestert egy évben 39 nap szabadság illeti meg. A szabadságolási ütemtervet a képviselőtestületnek jóvá kell hagyni minden év február 28-ig.

Az előterjesztés tartalmazza az ütemtervet.

Aki a polgármester 2018. évre esedékes szabadságának ütemezéséről készült előterjesztést elfogadja, kérem, szavazzon.

Az előterjesztést a jegyzőkönyv **5. számú melléklete** tartalmazza.

A képviselőtestület jelen lévő 6 tagja, 6 igen szavazattal, ellenszavazat és tartózkodás nélkül meghozta a következő határozatot:

**6/2018. (II.14.) számú határozat**

Hencida Község Önkormányzat Képviselő-testülete – mint a munkáltatói jogkör gyakorlója – a polgármester 2018. évi szabadság felhasználását a mellékelt ütemterv szerint jóváhagyja.

**Felelős: dr. Barcsai Sándor a nyilvántartás vezetéséért.**

**Határidő: értelem szerint.**

**Magyari Bertalan Zoltán alpolgármester:** Az Alapítvány Hencida Községért Közalapítvány titkáraként tájékoztatom a Képviselőtestületet az Alapítvány 2017. évi tevékenységéről.

**Szémán László polgármester:** Aki az Alapítvány Hencida Községért Közalapítvány 2017. évi tevékenységérőlszóló beszámolót elfogadja, kérem, kézfeltartással jelezze.

A beszámolót a jegyzőkönyv **6. számú melléklete** tartalmazza.

A képviselőtestület jelen lévő 6 tagja, 6 igen szavazattal, ellenszavazat és tartózkodás nélkül meghozta a következő határozatot:

**7/2018. (II.14.) számú határozat**

Hencida Község Önkormányzatának Képviselőtestülete az Alapítvány Hencida Községért Közalapítvány 2017. évi tevékenységérőlszóló beszámolót elfogadta.

**Határidő:** **azonnal**

**Vh-ért felelős:** **Szémán László polgármester**

**Szémán László polgármester**: Ami még érdekes lehet még, 2018. májusban újra Start munkaprogram indul.

**Több kérdés, hozzászólás nem volt, Szémán László polgármester a testületi ülést 16 óra 30 perckor bezárta.**

 **k.m.f.**

 **Szémán László dr. Vámosi Margit**

 **polgármester jegyző**